62024TJ0323_INF
Rettens dom (Første Afdeling) af 14. maj 2025 –Visable mod EUIPO (Europages)
(Sag T-323/24)
»EU-varemærker – ansøgning om EU-ordmærket Europages – absolut registreringshindring – mangel på fornødent særpræg – artikel 7, stk. 1, litra b), i forordning (EU) 2017/1001«
1.
EU-varemærker – definition på og erhvervelse af et EU-varemærke – absolutte registreringshindringer – varemærker, der savner fornødent særpræg – begrebet særpræg
[Europa-Parlamentets og Rådets forordning 2017/1001, art. 7, stk. 1, litra b)]
(jf. præmis 12 og 28)
2.
EU-varemærker – definition på og erhvervelse af et EU-varemærke – absolutte registreringshindringer – varemærker, der savner fornødent særpræg – bedømmelse af det fornødne særpræg – kriterier
[Europa-Parlamentets og Rådets forordning 2017/1001, art. 7, stk. 1, litra b)]
(jf. præmis 13, 14, 29 og 30)
3.
EU-varemærker – definition på og erhvervelse af et EU-varemærke – absolutte registreringshindringer – særskilt efterprøvelse af de forskellige registreringshindringer i forhold til hver enkelt af de varer og tjenesteydelser, der er omfattet af registreringsansøgningen – pligt til at begrunde afslaget på registreringsansøgningen – rækkevidde
(Europa-Parlamentets og Rådets forordning 2017/1001, art. 94, stk. 1, første punktum)
(jf. præmis 31-35)
4.
EU-varemærker – definition på og erhvervelse af et EU-varemærke – absolutte registreringshindringer – varemærker, der savner fornødent særpræg – ordmærket Europages
[Europa-Parlamentets og Rådets forordning 2017/1001, art. 7, stk. 1, litra b)]
(jf. præmis 54-61)
Konklusion
1)
Afgørelsen truffet den 18. april 2024 af Andet Appelkammer ved Den Europæiske Unions Kontor for Intellektuel Ejendomsret (EUIPO) (sag R 34/2024-2) annulleres for så vidt angår de tjenesteydelser, der henhører under klasse 35, bortset fra tjenesteydelser i form af »indsamling, systematisering, ajourføring og videregivelse af økonomiske data og økonomiske oplysninger og/eller virksomhedsdata og virksomhedsoplysninger; levering af økonomiske data og økonomiske oplysninger og/eller virksomhedsdata og virksomhedsoplysninger; information vedrørende forretningsvirksomhed via internettet omhandlende økonomiske data eller økonomiske oplysninger; systematisering og kompilering af data om udbud af og efterspørgsel på forretningsoplysninger, varer og tjenesteydelser i databaser; formidling af handelstransaktioner for tredjemand« og for så vidt angår tjenesteydelser i klasse 38 og 42, bortset fra tjenesteydelser i form af »elektronisk lagring af økonomiske data og/eller økonomiske oplysninger«.
2)
I øvrigt frifindes EUIPO.
3)
Hver part bærer sine egne omkostninger.